1923 ई. च नरसिंहदास ‘नरगिस’ राजा राम कोट दे दफ्तर च कर्लक दे औह्दे पर भरती होऐ ते अपनी मैहनत ते ईमानदारी कन्ने राजा साहब गी इन्ना मोह्त कीता जे त्रौं साल्लें परैंत्त गै उनें गी जगीर रामकोट दा मुखतियारे आम बनाई दित्ता गेआ ते फी इस औह्दे पर ओ सोहलां ब’रे बराजमान रेह्। रामकोट जम्मू डबीजन दी सांबा तसील च इक लौहकी नेई जागीर ही नरगिस साह्ब ने अपने जीवन दे सुनैहरे ब’रे रामकेट च गै बिताए जित्थें इनें गी लोकें कन्ने मिलना, उंदा रौह्न-बौह्न रस्म-रवाज ते उंदे उप्पर होने आले जुल्में गी दिक्खने-परखने दा मौका थ्होआ। इनें सारियें गल्लें दा इस मुनस-जवाने दे दिलै उप्पर बा गैह्रा असर होआ ते फ्ही जगीरदारै कन्नै कुसै मामले च मतभेद होई जाने कारण नौकरी छोड़ियै जम्मू आई गे।